Normainėlių kapinių koplyčia

Normainėlių kapinių koplyčia – nedidelė mūrinė koplyčia, stovinti Normailėlių kaimo kapinėse, Žeimių seniūnijoje, Jonavos rajone, 1,6 km į vakarus nuo kelio . Normainėliai priklauso Šėtos Švenčiausiosios Trejybės parapijai. Kapinės yra riboto laidojimo, užima 0,08 ha plotą.

Istorija 

Kapinių koplyčia Normainėliuose mena XIX a. pabaigos – XX a. pradžios laikotarpį. 

Kaip sakralinis objektas ir vietos žmonių pamaldumo paminklas, ši koplyčia liudija apie to meto Normainėlių gyventojų pamaldumo tradicijas. Koplyčia reikšminga ir šiandien. Per didžiąsias šventes kapinių lankytojai joje uždega atminimo žvakių, pagerbia mirusius giminės narius malda. Kai kurie amžininkai, lankantys artimųjų kapus, prisimena, kaip koplyčioje vykdavo pamaldos, vietiniai gyventojai susirinkdavo bendrai maldai.

2019 m. duomenimis, koplyčia buvo kritinės būklės, nors Žeimių seniūnijos rūpesčiu jai ir buvo sutvarkytas stogas. Atliekant šiuos darbus, galimai buvo pažeistos kitos statinio konstrukcijos (įdubo lubos ir kt.), todėl ji buvo nesaugi užeiti į vidų.

Šaltiniai 

Jonavos rajono koplyčios